Minyak sawik

jmpl|ka|Blok minyak sawik manunjuakan warono labiah torang nan didapek dari marabuih
Minyak sawik adolah minyak nabati nan didapek dari mesocarp buah pohon kalapo sawik, umumnyo dari spesies Elaeis guineensis, dan saketek dari spesies Elaeis oleifera dan Attalea maripa. Minyak sawik sacaro alami bawarono sirah basobok kanduangan alfa dan beta-karotenoid nan tenggi. Minyak sawik babedo jo minyak inti kalapo sawik (palm kernel oil) nan didapek dari inti buah nan samo. Minyak kalapo sawik babedo juo jo minyak kalapo nan didapek dari inti buah karambia (Cocos nucifera). Pambedo ado pado warono (minyak inti sawik indak punyo karotenoid sahinggo indak bawarono sirah), dan kadar lemak jenuhnyo. Minyak sawik manganduang 41% lemak jenuh, minyak inti sawik 81%, jo minyak kalapo 86%.Harold McGee. On Food And Cooking: The Science And Lore Of The Kitchen, Scribner, 2004 edition. ISBN 978-0-684-80001-1

Minyak sawik tamasuak minyak nan punyo kadar lemak jenuh nan tenggi. Minyak sawik bawujuik satangah padek pado temperatur ruangan dan punyo babarapo jinih lemak jenuh asam laurat (0.1%), asam miristat (1%), asam stearat (5%), dan asam palmitat (44%). Minyak sawik punyo juo lemak tak jenuh babantuak asam oleat (39%), asam linoleat (10%), dan asam alfa linoleat (0.3%). Sarupo jo sadonyo minyak nabati, minyak sawik indak manganduang kolesterolUS Federal Food, Drug & Cosmetic Act, 21 CFR 101.25 as amended in Federal Register July 19, 1990, Vol.55 No.139 pg.29472 dek konsumsi lemak jenuh dikatahui manyobabkan paningkekan kolesterol lipoprotein densitas randah dan lipoprotein densitas tinggi akibaik metabolisme asam lemak pado badan. Minyak sawik GMO free juo, basobok indak ado kalapo sawik tarmodifikasi genetik (GMO) nan dibudidayoan untuak manghasilkan minyak sawik.

Minyak sawik iyolah bahan mamasak nan umum di nagaro tropis di Afrika, Asia Tenggara, dan sabagian Brasil. Panggunoannyo pado industri makanan komersial di balahan nagara lain didorong dek biayo produksinyo nan randah   dan kastabilan oksidatifnyo katiko digunoan untuak manggoreng.